DA besluit vandag oor Kohler-BarnardDianne Kohler-Barnard Glynnis Breytenbach, voorsitter van die DA se federale regskommissie, het gesê ŉ uitspraak sal na verwagting later Dinsdag gelewer word nadat die paneel voorleggings van beide partye aangehoor het. Werner Horn is die voorsitter van die paneel. Die ander paneellede is Benedicta van Minnen, Michael Bagraim, Solly Malatsi en Brett Herron. Maroela Media het vroeër berig Kohler-Barnard se lidmaatskap is opgeskort nadat sy skuldig bevind is aan wangedrag. Dit kom nadat sy ŉ inskrywing van Paul Kirk, ŉ joernalis, op haar Facebook-blad gedeel het waarin hy onder meer geskryf het: “Hierdie is ŉ blêddie sirkus. Kom asseblief terug PW Botha. Jy was by verre eerliker as enige van hierdie ANC skurke.” Kohler-Barnard en die DA is wyd gekap oor die deel van die inskrywing met die ANC wat gesê het dit is “bewys daarvan dat die DA wit heerskappy handhaaf”.